Qirg‘iziston va Turkiya yetakchilari Anqarada nimalarni muhokama qilishdi?

Ayni vaqtda Qirg‘iziston prezidenti Sooronbay Jeenbekov Turkiyada rasmiy tashrif bilan qolmoqda. Jeenbekov 9 aprelda Turkiya prezidenti Rajab Toyyib Erdo‘g‘an bilan uchrashuvda Qirg‘iziston va Turkiya o‘zaro savdo aylanmasini bir milliard dollargacha oshira olishlarini mumkinligini aytgan.     
Shuningdek, yetakchilar sog‘liqni saqlash, transport, tog‘-kon sanoati, qishloq xo‘jaligi va energetika sohalaridagi hamkorlikni ta'kidlab o‘tishgan.     
Bundan tashqari, Qirg‘izistonga investitsiyalar jalb qilish muhokama qilingan.   
Jeenbekovning tashrifi doirasida ikki davlat o‘rtasida 6 ta hujjat imzolangan. Bular: 
- texnik tartibga solish va standartlashtirish sohasidagi hamkorlik haqidagi kelishuv;

- sport sohasidagi hamkorlik haqidagi kelishuv;

- qishloq xo‘jaligi sohasidagi hamkorlik haqidagi kelishuv;

- investitsiyalarni o‘zaro rag‘batlantirish va himoya qilish haqidagi kelishuv;

- ijtimoiy ta'minot haqidagi kelishuv;

- matbuot va axborot sohasidagi hamkorlik haqidagi bayonnoma.
11 aprelda Sooronbay Jeenbekov Belgiyaga safar uyushtiradi.